जलालपुर/अम्बेडकर नगर
कटका थाना अंतर्गत ग्राम पंचायत चकिया गोसाईं का पूरा निवासी सीमा देवी पत्नी अशोक कुमार से पवन, पंकज पुत्र बुद्धू से जमीनी विवाद विगत कई वर्षों से चला आ रहा है। पीड़िता का आरोप है कि विपक्षी बरसात का पानी बहने से रोक रहा है। बोलने पर मारपीट करने पर आमादा हो जाता है। जमीन के विवाद में मुकदमा न्यायालय में विचाराधीन है। जबकि क्षेत्रीय लेखपाल से पैमाइस भी हुई थी जिसमे लेखपाल द्वारा निशान देही लगा दिया गया। पीड़िता का कहना है कि हमारे पति व लड़के रोजी रोटी के लिए बाहर मजदूरी करते हैं। जिससे हम लोगो को अकेला पाकर मार पीट करता है। और जमीन पर कब्जा कर रहा है। पीड़िता सीमा देवी की विधवा बेटी अपने मायके में रहती है। चार महीने पहले जमीनी विवाद को लेकर विधवा बेटी के कान काट लिए। आये दिन अकेला पाकर छेड़ खानी भी करते हैं। बोलने पर जान से मारने की धमकी देते हैं। जिसकी लिखित शिकायत कटका थाने पर की गई जिसपर कोई कार्यवाही नही हुई। तो मा न्यायालय के शरण में गयी तो वहीं से 156/3 के तहत मुकदमा दर्ज हुआ लेकिन अभी तक विपक्षी पर कोई कार्यवाही नही हुई। विपक्षी आये दिन रास्ते मे घर मे घुसकर गली गलौज छेड़खानी करता रहता है। जिसकी शिकायत दुबारा कटका थाने पर करने गयी तो विपक्षी शिकायती पत्र को छीन कर फाड़ दिया। वहीं पर सीमा देवी की पुत्र वधू ने आरोप लगाया कि मुझे भी विपक्षी ने हाथ व पेट मे मारने की कोशिश किया था जिसमे मेरे हाथ मे चोटें आईं थीं। और 7 महीने से गर्भवती थी। अब बेबस महिलाएं न्याय के लिये दर दर भटक रहीं हैं। बारिश का मौसम होने के नाते विपक्षी पानी तक नही निकलने दे रहे हैं।